威爾斯卡迪夫有一個農莊喺當地時間10月23號遭受祝融光顧,波及旁邊一個修復當地無軌電車(trolley bus)作保育嘅工場。
經當地消防隊搶救後火已經熄滅,然而修復無軌電車嘅工場被六吋高嘅積水淹蓋。當現場解封之後,工場負責人初步評估,工場內大批工具及配件已經焚毀,而正受保育翻修嘅無軌電車亦不能倖免。
雖然今次災情慘重,但工場負責人表示,初步估計兩架受保育嘅無軌電車係仍然有機會能夠成功修復。
今次不幸事件傳出消息之後,當地唔少支持今次修復工作嘅人士都慷慨解囊,即日就已經有唔少人願意捐款協助重修火警中損毀嘅設施。
如果想了解多啲關於當地呢一個保育無軌電車計劃嘅詳情, 可以去返佢哋網站睇吓:http://www.cardiff-trolleybus.org.uk